Karvinen

Karvinen () on Jim Davisin luoma strippisarjakuva, joka kertoo ruoasta ja nukkumisesta pitävästä Karvinen-kissasta, tämän isännästä Eskosta (Jonathan ”Jon” Q. Arbuckle) ja heidän kanssaan asuvasta Osku-koirasta (engl. Odie). Alun perin Jon-nimistä sarjakuvaa julkaistiin paikallislehdissä vuodesta 1976, ja kansallisessa syndikaattilevityksessä Karvinen ilmestyi ensimmäisen kerran 19. kesäkuuta 1978. Suomeksi Karvinen alkoi ilmestyä Helsingin Sanomissa sunnuntaisarjana vuonna 1981.

Vuonna 2004 ilmestyi Peter Hewittin ohjaama elokuva Karvinen, jossa animoitu Karvinen seikkailee elävien näyttelijöiden kanssa. Elokuvalle tehtiin myös jatko-osa Karvinen 2. Karvisen uusin elokuva Karvinen herää todellisuuteen ilmestyi Yhdysvalloissa DVD:nä marraskuussa 2007.

Internetissä julkaistaan Garfield Minus Garfield (”Karvinen ilman Karvista”) -nimistä sarjakuvaa. Siinä alkuperäisistä Karvinen-sarjakuvastripeistä Karvisen hahmo on poistettu digitaalisesti, jolloin yleensä Eskon yksinpuheluksi muodostuva keskustelu saa oudon tai absurdin muodon.

Elokuussa 2019 newyorkilainen ViacomCBS ilmoitti ostaneensa Karvisen oikeudet omistavan Paws, Inc.:n. Kauppaan sisältyivät oikeudet Karvinen-tuoteperheeseen, kuten sarjakuvaan, oheistuotteisiin ja animaatioihin. Jim Davis tekee yhä sarjakuvaa, ja uusi tuotannossa oleva Karvinen-animaatiosarja tullaan esittämään ViacomCBS:n omistamalla Nickelodeon-kanavalla.

 Historia 
Jim Davis, joka työskenteli avustajana Tom K. Ryanin Tumbleweeds-sarjakuvassa, loi vuonna 1973 strippisarjakuvan Gnorm Gnat, jota julkaistiin Indianan osavaltiossa Pendletonin kaupungin paikallislehdessä  vuosina 1973–1975. Lopetettuaan Gnorm Gnatin Davis aloitti samassa lehdessä uuden sarjakuvan nimeltä Jon, joka ilmestyi tammikuusta 1976 helmikuuhun 1978. Jon oli Karvisen varhainen versio, jonka olemassaolo ei ollut yleisesti tunnettu ennen vuotta 2019, jolloin YouTube-kanava Quinton Reviews sai haltuunsa digitaaliset skannaukset vanhoista stripeistä.

Davis lopetti Tumbleweedsin avustamisen vuonna 1978 ja alkoi kehittää omaa sarjakuvaansa pyrkien saamaan sen kansalliseen syndikaattilevitykseen. Strippi, joka oli saanut 1. syyskuuta 1977 uuden nimen Garfield, hyväksyttiin United Feature Syndicaten levitykseen, ja se ilmestyi ensi kerran Yhdysvaltain laajuisesti 19. kesäkuuta 1978.

Suomeksi Karvinen alkoi ilmestyä ensimmäisenä Helsingin Sanomissa sunnuntaisarjana toukokuussa 1981. Sarjan suomentajana oli pitkään Eeva Lepistö.Jarkko Jokelainen: Sarjakuvahahmo Karvisen luoja Jim Davis tapasi fanejaan eilen Helsingissä (maksullinen artikkeli) Helsingin Sanomat 31.1.1998. Viitattu 15.8.2017. Suomessa ilmestyy nykyään myös Karvinen-sarjakuvalehti, jota kustantaa ja julkaisee Egmont Kustannus. Ensimmäisen kerran lehti ilmestyi vuonna 1984, jonka jälkeen se on ilmestynyt kerran kuukaudessa. Lehden rinnalla julkaistaan myös pokkareita. Ensimmäiset pokkarit julkaistiin Tähtipokkarit-sarjassa, mutta muutamien vuosien jälkeen se irrottautui omaksi sarjakseen. Kustannusyhtiö Otava on julkaissut Karvis-kirjoja sekä Paksu-Karvinen-kirjakokoelmia 1980-luvun loppupuolelta lähtien. Ne kuitenkin eroavat lehdestä ja pokkareista hahmojen nimien takia. Lepistön jälkeen Karvinen-pokkareita on 2000-luvulla suomentanut Antti Marttinen.

 Hahmot 
 Päähenkilöt 
Karvinen
Karvinen () on sarjakuvan nimikkohahmo, joka debytoi 19.6.1978Karvisen debyyttistrippi.. Karvinen on laiska, ylipainoinen ja sarkastinen oranssi kissa, jolla on mustat viirut. Karvinen rakastaa nukkumista ja syömistä. Kissan lempiruokaa on lasagne ja lempijuoma vahva kahvi. Karvisella on tapana hotkia ruokansa heti sitä saatuaan sekä nukkua punkassaan kokonaan peiton alla. Karvinen inhoaa tiettyjä ruokia, kuten rusinoita, sekä muita asioita, kuten maanantaita, dieettejä, hämähäkkejä, vaakaa ja eläinlääkäriä.

Karvisen mielipuuhaa on pilailu toisten kustannuksella, etenkin Eskon ja Oskun. Syvällä sisimmässään Karvinen kuitenkin rakastaa heitä molempia. Karvinen kiusaa toisinaan myös Nekkua, talon hiiriä ja hämähäkkejä.

Vaikka Karvinen on aina ollut ylipainoinen ja laiska, sen ulkonäkö on muuttunut huomattavasti ensiesiintymisestään tähän päivään. Sarjakuvan alkuaikoina Karvinen käveli neljällä jalalla, mutta uusissa sarjakuvissa se kävelee kahdella, ja se on myös pienempi ja hoikempi. Sarjan luojan Jim Davisin sanoin ensimmäinen Karvinen muistutti jopa jänistä. 

Karvinen on nimetty Davisin isoisän James Garfield Davisin mukaan, joka puolestaan on nimetty Yhdysvaltain presidentin James Garfieldin mukaan. Hahmon suomenkielisen nimen keksi suomentaja Eeva Lepistö, jonka mukaan nimen oli tarkoitus kuulostaa miesmäiseltä ja viitata samalla karvaisuuteen.

Osku

Osku () on Eskon tyhmä koira, jolla on pitkä ja märkä kieli. Osku debytoi sarjakuvassa 8.8.1978Oskun debyyttistrppi. Oskun runsas kuolaneritys ja tyhmyys on useiden strippien pääaiheena. Oskusta on ilmennyt erikoisia faktoja, kuten että tältä vei kolme vuotta oppia hengittämään, ja että Oskun ÄO on niin pieni ettei sitä voi mitata, se pitää kaivaa esiin. 

Uusimmissa sarjakuvissa Osku on esitetty viisaampana kuin aikaisemmin, mikä viittaa siihen, että se teeskentelee tyhmää.

Karvinen on humoristisesti todennut, että Oskun äiti oli beagle ja isä tiiliskivi.

Esko

Esko (joskus myös Esko Unohtumaton, Esko Karvinen ja Esko Kilpinen) () on Karvisen ja Oskun omalaatuinen omistaja. Esko debytoi sarjakuvassa 19.6.1978. Hänet on kuvattu "nössöksi", lapselliseksi ja hyväuskoiseksi aikuiseksi mieheksi. Esko on ammatiltaan sarjakuvataiteilija. Hän ei ole järin suosittu, ja varsinkin hänen treffinsä kariutuvat usein tavalla tai toisella. Kuitenkin Karvisen eläinlääkäri Liisa on suostunut menemään Eskon kanssa ulos toistamiseen, ja uusimmissa sarjakuvissa he ovat viettäneet enemmän aikaa yhdessä. Esko on välillä niin inhottu, että hän on saanut useaan otteeseen häätömääräyksiä mm. Mongoliaan ja jopa "pois maapallolta”. 

Esko viettää vapaa-aikaansa harrastustensa tai lemmikkiensä parissa. Eskon vaatevarastosta on vuosien mittaan löytynyt mitä kummallisimpia pukineita, joita hän on esitellyt treffeillään. Hänellä on esimerkiksi järjestelty sukkalaatikko sekä räjähtäviä ja vettä ruiskivia kravatteja. 

Liisa Rohtovaara

Liisa (joissakin suomennoksissa Ana tai Lissu) () on Karvisen eläinlääkäri ja yksi Eskon ihastuksen kohteista. Liisa debytoi sarjakuvassa 26.6.1979Liisan debyyttistrppi. Usein Esko väittää, että on Karvisen eläinlääkäriaika, vaikka tosiasiassa hän yrittää päästä Liisan kanssa treffeille. Liisa on monituiset kerrat kieltäytynyt Eskon lähentelyistä ja pitänyt häntä vastenmielisenä. Vuosikymmenien yritys on kuitenkin palkittu, sillä uusimmissa stripeissä Esko ja Liisa seurustelevat käyden säännöllisesti ulkona syömässä.

 Sivuhahmot 
Suomenkielinen nimiEnglanninkielinen nimiMuutaEnsiesiintyminenMisuNermalMisu (tunnetaan myös nimellä Nekku) on alun perin Eskon vanhempien omistama kissanpentu. Myöhemmissä sarjakuvissa suhteesta Eskon vanhempiin luovuttiin ja Misu vain ilmestyy Karvisen kotiin välillä.Jim Davis: Karvinen 20-vuotisjuhlakirja Karvinen useimmiten vihaa tätä söpöä kissaa ja lähettää sen usein humoristisesti paketissa Abu Dhabiin. 3.9.1979ArleneArlene (joskus myös Muusa) on vaaleanpunainen tyttökissa, joka ilmestyy kuvioihin satunnaisesti. Arlenella ja Karvisella on viha-rakkaus-suhde (Karvinen rakastaa itseään ja Arlene vihaa sitä). Arlenella on myös ”suuri” rako etuhampaiden välissä josta Karvinen aikaisemmin on kiusoitellut17.12.1980NallePookyNalle on Karvisen lelunalle, jota Karvinen rakastaa yli kaiken eikä anna sille tapahtua mitään pahaa.23.10.1978PojuDoc BoyPoju on Eskon maaseudulla asuva veli. Hänen nimensä on oikeasti Jaakko, mutta Esko kutsuu häntä aina ”Pojuksi”, mitä Jaakko inhoaa. Jim Davis nimesi Doc Boyn oman veljensä mukaan. Poju on Karvis-sarjakuvan viimeisin hahmo.17.5.1983Eskon äitiEskon äiti on maatalon emäntä. Hänen erikoisalaansa on ruoanlaitto. Hän osaa tehdä perunasta jopa kahdeksan eri ruokalajia.  Hän pitää villapaitojen kutomisesta, ja toisinaan jouluisin lähettää niitä Karviselle, mistä kissa ei pidä. Sisustusmausta päätellen Eskon vanhemmat pitävät Elviksestä.13.2.1980Eskon isäEskon isä on maatalon isäntä. Hän kärsii ennenaikaisesta kaljuuntumisesta, samoin kuin Poju.13.2.1980MummiEskon mummi ei ole tavallinen mummi. Hänessä otetta ja hän harrastaa judoa ja osaa sanoa tunteensa julkisesti.?Binky-klovniBinky The ClownBinky (kutsutaan joissakin suomennoksissa Eetu-pelleksi tai Kake-klovniksi) esiintyy sarjakuvassa hyvin harvoin, mutta Karvinen-piirrossarjassa paljon useammin. Hänen vakiohuudahduksiinsa kuuluu mm. ”Mooooikka kakrut!” tv-ohjelmansa alussa.?puhuva vaakaVaaka, joka osaa puhua, irvailee aina Karvisen painolle (esim. ”Painosi on 200 grammaa vajaa öljytankkerista” tai ”Sinulla on nyt virallinen kielto ylittää tiettyjä siltoja.” tai ”Olet juuri sopivan painoinen... ...lentotukialukseksi.”)?IrmaIrma on läheisen kuppilan omistaja. Karvinen ja Esko käyvät siellä melko usein. Ruokalassa ja ruuan laadussa ei ole kehumista. Irma on kelpo tarjoilija, kokki ja yrittäjä, kun hän ei juttele asiakkaitten kanssa äärettömyyksiin tai ajele säärikarvojaan tiskillä. Eräässä stripissä hän oli myös antanut Eskolle koiranruokaa.9.6.1979 (Nimellä 19.10.1979)rouva AroMrs. FeenyRouva Aro on Eskon naapuri, joka soittelee Karvisen tekemistä kujeista. Rouva Aroa ei ole koskaan näytetty. Eräässä stripissä paljastui, että hänellä on keltainen peruukki.?naapurin vanha pariskuntaNaapurin vanha pariskunta näytetään usein kuistilla istumassa ja ihmettelemässä kaikkea, mitä Eskon luona tapahtuu. Vanhan rouvan nimi on Riikka ja miehen nimi on Huugo. Riikka joutuu toisinaan myös Karvisen suoran kiusanteon kohteeksi. Tämä joko huvittaa tai suututtaa hänen puolisoaan.?hiiret, hämähäkit ja linnutNämä eläimet ”ajattelevat” Karvisen lailla. Yleensä Karvinen jättää hiiret rauhaan Eskon harmiksi, liiskaa hämähäkit ja yrittää syödä linnut.–ViiksiLymanViiksi oli Eskon viiksekäs kämppäkaveri, joka omisti Oskun. Viiksi oli melko samanlainen kuin Esko, mutta vähän hölmömpi. Viiksi katosi sarjakuvasta vuonna 1983, mutta Karvisen suureksi harmiksi Osku jäi. Syytä siihen, miksi Osku unohtui Viikseltä, ei ole. Viiksi esiintyy joissakin suomennoksissa nimellä Pentti.7.8.1978KamunalletThe Buddy BearsBobby, Billy ja Brady. Kolme steppaavaa ja laulavaa nallekarhua. 

Karvisen alter egot

Jos Karvinen löytää jonkun kiinnostavan piirteen tai kiinnostavan esineen, hän saattaa keksiä itselleen alter egon. Sarjakuvissa Karvisen alter egoja ovat olleet muun muassa:

 Liehuviittainen kostaja (joissain suomennoksissa Teräskissa)
 Banaanimies (Banaanimiestä seurasi yhden stripin verran Kanamies)
 Sumokissa
 Kynsi
 Karatekatti (joissain suomennoksissa Judokissa)
 Ilkeä Roy Gato
 Ameebamies
 Tiikerihai
 Lehmikissa
 Sukkamies
 Super Karvinen
 Paperipussi
Ruokavalmentaja
Herra Mörkki

Strippien luominen Jim Davisin sanoin

Jim Davis aloittaa stripin keksimällä vitsin. Yleensä hän "katselee päässään elokuvaa Karvisesta" ja kun tulee hauska kohtaus, hän kelaa taaksepäin ja jakaa vitsin kolmeen ruutuun. Karvinen täytyy saada liikkumaan ja sanomaan kaikki vuorosanansa kolmen ruudun aikana.

Kun Davis on tehnyt luonnoksen, hän vie sen sinisen viivan piirtäjälle Eric Reavesille, joka tekee kokonaan uudelle paperille sininen viiva -sarjakuvan. Hän saa muuttaa hahmon muotoa tai asennetta, mutta ei liikaa, että tilannekomiikka säilyy. Tässä vaiheessa tekstit kirjoitetaan musteella. Karvinen-sarjakuvan teksti on siitä erikoinen, että alkuperäisteksti tehdään käsin. Kirjaimet eivät siis ole keskenään täysin samanlaisia.

Kun sininen viiva on valmis, luonnos viedään sarjakuvatussaaja Larry ”Lars” Fentzille, joka piirtää kaikki viivat musteella puhtaaksi. Muste on nopeasti kuivuvaa, mutta joskus saatetaan kiirehtiä liikaa.

Toiseksi viimeinen vaihe on värien lisäys, minkä tekee Mark Forbes. Karvinen-strippi skannataan tietokoneelle ja Karviselle annetaan värit Photoshop-ohjelmalla. Tämän jälkeen väritetty strippi skannataan ja tuodaan Jim Davisille signeerattavaksi.

Lopussa sarjakuva lähetetään sanomalehdille.

Koko sarjakuvantekoprosessi on nähtävissä Karvinen 2 ja Karvinen herää todellisuuteen DVD-elokuvien ekstroissa.

Teemat ja tapahtumapaikat

Pöytä on kaikista tunnetuin ja käytetyin tapahtumapaikka. Karvinen joko nojaa pöytää vasten, kävelee sillä, tönäisee Oskun pöydältä tai keskustelee Eskon kanssa pöydän ympärillä.

Nojatuoli on myös yksi tapahtumapaikka. Karvinen istuu usein nojatuolissa ja katselee televisiota.

Piha on harvemmin käytetty tapahtumapaikka. Se nähdään esimerkiksi Karvisen kiipeillessä puihin.

Punkka eli sänky. Sängyssään Karvinen nukkuu, lepäilee tai halailee Nallea. Karvinen nukkuu paljon ja sänkyä nähdään siksi usein.

Aita on myös yksi tapahtumapaikka. Karvinen pitää useimmiten esitystään aidan harjalla ja joutuu esineillä heittelyn kohteeksi.

Eskon auto on Karvisen mielestä hirveä olinpaikka. Eskon jatkuva hymyily ja kova laulaminen saavat Karvisen suuttumaan.

Luonto on useimmiten esillä silloin kun Karvinen, Esko ja Osku ovat telttailemassa.

Maatila on esillä silloin, kun Karvinen, Esko ja Osku menevät Eskon vanhempien luokse maalle.

Ranta on myös yksi yleisistä tapahtumapaikoista, jossa Karvinen, Esko ja Osku käyvät yhdessä. Esko yrittää aina iskeä rannalla olevia naisia, ja epäonnistuu siinä useimmilla kerroilla.

Lentokone on tapahtumapaikka, kun Esko, Osku ja Karvinen ovat menossa ulkomaille. Yksi heidän matkakohteistaan on Guano-Guanon saaret.

Eläinlääkärin vastaanotto on paikka, jossa Karvinen käy terveystarkistuksessa. Eläinlääkärinä toimii Liisa.

Irman Kuppila on tapahtumapaikka, jossa Esko ja Karvinen käyvät syömässä. Irma omistaa paikan ja johtaa paikkaa, ja joissakin stripeissä Irman kuppilan kokkina esiintyy Toni.

Elokuvateatteri on paikka, jossa Esko, Osku ja Karvinen käyvät usein katsomassa elokuvia.

Ikkuna on harvemmin käytetty tapahtumapaikka. Se nähdään yleensä silloin, kun Karvinen purkaa tunteitaan tai kun Esko tervehtii naapureitaan.

Lattia. Karvinen oleskelee joskus lattiamatolla, jolloin Osku alkaa melkein aina kiusata Karvista.

 Jatkosarjat 
Karvisen yksittäinen seikkailu voi kestää 1–5 viikkoa. Tätä jaksoa kutsutaan jatkosarjaksi. Yleensä yhden viikon jatkosarjat loppuvat lauantain stripissä, mutta kauemmin lehdissä esiintyvät jatkosarjat voivat esiintyä myös sunnuntaisarjoissa. Pisin Karvisen jatkosarja kestää viisi viikkoa. Siinä Karvinen ja Osku karkaavat kotoa ja päätyvät sirkukseen. He kuitenkin karkaavat sieltäkin ja päätyvät lopuksi eläinkauppaan, josta Esko ”ostaa” heidät pois.

 Karvinen muissa medioissa 

 Televisiossa 
 yhdeksän piirrettyä televisiospesiaalia vuosina 1982–1991
 Karvinen (Garfield and Friends), vuosina 1988–1994 tehty piirrosanimaatiosarja
 Karvinen (The Garfield Show), vuodesta 2008 tehty ranskalainen tietokoneanimaatiosarja

 Elokuvat 
Karvinen (Garfield the Movie, 2004)
Karvinen 2 (Garfield: A Tail Of Two Kitties, 2006)
Karvinen herää todellisuuteen (Garfield Gets Real, 2007)
Karvisen riemujuhla (Garfield's Fun Fest, 2008)
Super-Karvinen (Garfield's Pet Force, 2009)
Karvinen (Garfield, 2024)

 Suomessa julkaistut VHS:t 
Täältä tulee Karvinen & Karvinen erämaassa
Karvinen kaupungilla
Karvinen paratiisissa & Karvinen naamioituu

 Suomessa julkaistut DVD:t 
Karvinen TV-sarja #1
Karvinen TV-sarja #2
Karvinen TV-sarja #3
Karvinen omana itsenään (sisältää spesiaalit: Täältä tulee Karvinen, Karvinen kaupungilla ja Karvinen mene Hollywoodiin)
Karvinen-elokuva
Karvinen 2
Karvinen herää todellisuuteen

 Karvista näytelleet 
Lorenzo Music oli ensimmäinen henkilö, joka loi Karviselle äänen. Hän ääninäytteli hahmoa ensi kerran vuonna 1982 TV-spesiaalissa Täältä tulee Karvinen. Musicin kuoltua vuonna 2001 Karvisen ääneksi oli vaikea valita jatkajaa, sillä kaikki Karvisen fanit olivat tottuneet Musiciin, joten monet muut ääninäyttelijät olivat Karvisen äänenä eri medioissa. 

 Vuodet  Näyttelijät  Sarjat  Elokuvat  Konsolipelit 1982–1994  Lorenzo Music  Karvinen    2004–2007  Jon Barnard    Garfield Garfield: Saving Arlene Garfield Lasagna World Tour 20042006  Bill Murray   KarvinenKarvinen 2  2006  Fred Tatasciore  Robot Chicken   2007–  Frank Welker  The Garfield Show  Karvinen herää todellisuuteenKarvisen riemujuhlaSuper-Karvinen  2024  Chris Pratt   Karvinen 

 Garfield Minus Garfield 

Irlantilainen Dan Walsh alkoi helmikuussa 2008 julkaista nettisivullaan muokattuja versioita Davisin alkuperäisistä Karvisista nimellä Garfield Minus Garfield. Walsh poistaa stripeistä kuvankäsittelyohjelmistolla Karvisen hahmon. Tämä muutos antaa sarjakuvalle uuden ulottuvuuden nostaessaan päähahmoksi Eskon: vainoharhaisen, psykoottisen, yksinäisen antisankarin. Jim Davis on itse noteerannut Walshin työn ja kiitellyt sitä nokkelana tuotoksena. Davis on myös julkaissut Garfield Minus Garfield -kirjan, jossa vierekkäin esitellään sekä alkuperäinen strippi että versio, josta Karvinen on poistettu.http://garfieldminusgarfield.net/http://garfieldminusgarfield.net/post/44223655/ballantine-books-to-publish-book-inspired-by-the

 Lähteet 

 Aiheesta muualla 

 Virallinen sivusto
 Egmont Kustannuksen, Karvinen-lehden kustantajan Karvis-sivut 

*
Luokka:Seulonnan keskeiset artikkelit